Swyddfa Rhun ap Iorwerth yn cynnig cefnogaeth gyda cheisiadau am docyn bws - Rhun ap Iorwerth AS - Plaid Cymru
Hafan / Swyddfa Rhun ap Iorwerth yn cynnig cefnogaeth gyda cheisiadau am docyn bws
Swyddfa Rhun ap Iorwerth yn cynnig cefnogaeth gyda cheisiadau am docyn bws
Mae swyddfa Aelod Cynulliad Ynys Môn wedi agor eu drysau i etholwyr sy'n pryderu am adnewyddu eu tocynnau bws, trwy gynnig Cymorth i etholwyr sy'n ei chael yn anodd adnewyddu eu tocynnau bws dros 60 oed ar-lein.
Mae Trafnidiaeth Cymru yn gweithio gydag Awdurdodau Lleol ledled Cymru a Llywodraeth Cymru i gael gwared ar y tocynnau bws presennol erbyn diwedd 2019, ac er bod y broses o adnewyddu ar-lein yn gyflymach nag adnewyddu trwy ffurflenni papur, gall fod yn heriol mewn cymunedau lle nad oes gan yr etholwyr fynediad at y we neu ymhlith y rhai nad ydyn nhw'n gyffyrddus i fynd ar-lein.
Mae swyddfa'r AC Plaid Cymru yn cynnig helpu unrhyw etholwyr sydd am adnewyddu eu tocynnau, ac maen nhw eisoes wedi cynorthwyo nifer o etholwyr i wneud hynny, yn ystod yr wythnosau diwethaf.
"Gall rhywbeth a all ymddangos yn syml i lawer fod yn anodd iawn i eraill yn ein cymuned, ond mae fy swyddfa yma i helpu ac rydym eisoes wedi gallu cynorthwyo nifer fawr o etholwyr sydd wedi dod atom yn gofyn am help i adnewyddu eu cerdyn bws.
"Mae'n bleser pur gallu helpu fel hyn. Os oes angen unrhyw help ar unrhyw un i adnewyddu ei docyn bws yna dewch i ymweld â'm tîm a minnau yn y swyddfa yn Llangefni a byddwn yn hapus i helpu gyda hynny, neu yn wir unrhyw fater arall."